b'\n_START_ARTICLE_\nWilliam B. Ide\n_START_SECTION_\nBiografia\n_START_PARAGRAPH_\nWilliam Ide nasqu\xc3\xa9 a Rutland (Massachusetts) fill de Lemuel Ide, un membre de la Vermont State Legislature. Ide es va casar amb Susan Grout Haskell (1799\xe2\x80\x931850) l\'any 1820. Ell i la seva esposa Susan van viure de primer a Massachusetts, per\xc3\xb2 aviat es traslladaren cap a l\'oest; a Kentucky, despr\xc3\xa9s a Ohio i finalment a Illinois. Tenien una granja a Springfield (Illinois), on Ide a m\xc3\xa9s feia de mestre a l\'escola. _NEWLINE_Ide sembla que va ser dirigir la comunitat mormona de Nauvoo durant el temps que pass\xc3\xa0 a Illinois._NEWLINE_El 1845, Ide va vendre la seva granja i va marxar cap Oregon. Ide es va separar del grup i es dirig\xc3\xad a Alta Calif\xc3\xb2rnia, aleshores era una prov\xc3\xadncia de M\xc3\xa8xic. Arrib\xc3\xa0 a Sutter\'s Fort el 25 d\'octubre de 1845. Ide treball\xc3\xa0 per Peter Lassen a Rancho Bosquejo._NEWLINE_El 1846, coneixent que el govern mexic\xc3\xa0 volia expulsar tots els colons (settlers) que no fossin ciutadans mexicans, Ide amb 30 colons m\xc3\xa9s van fer la Bear Flag Revolt. El 14 de juny, Ide i els altres posaren setge al pueblo de Sonoma i van capturar el comandant mexic\xc3\xa0 del nord de Calif\xc3\xb2rnia, Mariano Guadalupe Vallejo, qui de fet donava suport a l\'annexi\xc3\xb3 per part dels Estats Units. El 15 de juny, Ide va publicar la Proclamaci\xc3\xb3 que ell havia escrit la nit anterior.  El 17 de juny, els rebels al\xc3\xa7aren la nova California Bear Flag, proclamant que la prov\xc3\xadncia mexicana era la California Republic. Ide va ser escollit com a comandant._NEWLINE_La bandera Bear Flag Republic dur\xc3\xa0 fins al 9 de juliol de 1846, tot just 25 dies fins que la bandera dels Estats Units es va hissar a Sonoma.  Ide i els altres "Bear Flaggers" s\'uniren a John C. Fr\xc3\xa9mont i les forces armades estatunidenques per a prendre possessi\xc3\xb3 de Calif\xc3\xb2rnia._NEWLINE_Despr\xc3\xa9s de la guerra mexicano-americana, Ide torn\xc3\xa0 a casa seva prop de Red Bluff, Calif\xc3\xb2rnia, Ide t\xc3\xa9 un monument funerari a Monroeville (Calif\xc3\xb2rnia)._NEWLINE_Tamb\xc3\xa9 existeix un William B. Ide Adobe State Historic Park, amb la seva casa restaurada prop de  Red Bluff.'